Dr. Sárkány Ferenc gyógyszerész, természetgyógyász.

Természetgyógyászati tevékenységet immáron 19 éve kezdtem a patikámban és most a **BIOWELL természetgyógyászati rendelőben** folytatok.

Már egészen korán, gyermekkoromban eldöntöttem, hogy olyan pályát választok, ahol segíthetek az embereken.

A Semmelweis Orvostudományi Egyetem Gyógyszerésztudományi Karán szereztem gyógyszerész doktori diplomát.

Az egyetem elvégzése után a SOTE Közegészségtani és Járványtani Intézetében vírus hepatitiszek immunprofilaxisával (védőoltás kutatás) foglalkoztam, majd egy amerikai gyógyszergyár a Schering-Plough-nál (ma MSD) tudományos munkatársaként folytattam szakmai gyakorlatomat.

Később más gyógyszergyáraknak is dolgoztam, (MERCK, EGIS, Synthélabó, PLIVA) mint tudományos munkatárs, főként ***gyógyszerhatástan, gyógyszermellékhatás, gyógyszer-gyógyszer kölcsönhatás, gyógyszer- egyéb biológiailag aktív anyagok kölcsönhatásai pl.: vitaminok, étrend-kiegészítők, növényi kivonatok.***

A 2000-es évek elején megnyitottam saját gyógyszertáramat, ahol közel egy évtizedet dolgoztam a közvetlen betegellátásban.

Gyógyszertári munkám során kezdtem el foglalkozni ***a természetes gyógymódokkal, természetgyógyászattal, természetes, biológiailag aktív anyagokkal, vitaminokkal ásványi anyagokkal, nyomelemekkel, mikroelemekkel, gyógynövényekkel, a szintetikus gyógyszerkészítmények kiváltása, vagy mennyiségének csökkentése érdekében.***

Ahogy telt az idő egyre többen és többen fordultak hozzám a betegeim „extra” tanácsért, mert hallották egymástól, hogy tőlem bővebb információkat is lehet szerezni a betegségről, ***életminőség javításról***, gyógyszerekről, ***természetes gyógymódokról,*** egyszóval az **integratív és orthomolekuláris medicínáról.** Ez inspirált arra, hogy ***elvégezzem a hivatalos*** ***természetgyógyászati képzést***, és ***sikeres természetgyógyászi vizsgát tettem*** több szakterületen. Szerepelek a Természetgyógyászok Országos Nyilvántartásában. A Magyar Természetgyógyászat Szövetség oktatója vagyok, ahol főképp fitoterápiát oktatok a hallgatóknak.

Meggyőződésem, hogy a félelmek, az elhanyagolt egészség, az információ hiányból fakad.

Úgy gondolom, hogy mindnél több emberhez eljutnak a hiteles információk a szakemberektől, annál kevesebb lesz a szenvedő és beteg ember. Meddő a tudás, ha nem adjuk tovább. Ennek érdekében *a Mária Rádió-ban „EGÉSZSÉGTREND” címmel 4 hetente jelentkező műsort vezetek melynek önkéntes szerkesztő-műsorvezetője vagyok.* Ezen kívül szereplője vagyok a Hatos csatorna egészségügyi műsorainak is. Célom a hiteles tájékoztatás!

Természetgyógyászati tevékenységet immáron 19 éve kezdtem a patikámban és most a **BIOWELL természetgyógyászati rendelőben** folytatok.

**A BIOWELL egy betegségek megelőzését, életminőség javítását és egészségmegőrzést célzó sokoldalú tanácsadó vállalkozás. Küldetésünknek tartjuk a hiteles, tisztességes tanácsadás minden formáját -személyes elbeszélgetés, oktatás, workshop, személyes vagy csoportos coaching – amivel a hozzánk fordulókat egészségük megőrzéséhez, életminőségük javításához hozzásegíthetjük.**